шеги за Баби
Дядо Петко бил на баня. Баба Куна шетала в дома и от време на време поглеждала през прозорчето иде ли си дядото. По едно време - ей го на, търчи старецът, заметнат само с един пищимал:
- Куне, събличай са дибидюс!
- Що, бре?
- Ми, станал ми и, ма! От Заговезни по-миналата година не ми и ставал!
За'фанала баба Куна да са съблича - една фуста, па литака, па средната фуста, па памучната... и на дядо Петко достойнството трайно се загледало към пода... Тъй минала още година, дядо Петко пак отишъл на баня, но този път баба Куна взела мерки, съблекла са дибидюс от рано и в тръпнещо очакване вперила поглед към пътя. И по едно време лети изотдоле бай Петко, пак само по пищимал, отваря вратата и се втрещява в гледката, дето го очаква:
- Ей, мамка му, Куно, само за онуй си мислиш, а че мене дрехите ми откраднаха в банята - ич ти не дреме...!